# Doctor Brants Narrenschiff/Von Spielern

| « Von falschen Bühnen | Sebastian Brant Doctor Brants Narrenschiff | Von gedrückten Narren » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[103r]
Vil hant zu$^o$ spyl grossen glust Das sie keynr kurtzwil achten sust Vnd merckent nit / künfftig verlust
Sunst fynd ich na$^e$rrscher narren vil Die all jr freüd hant jnn dem spyl Meinend / sie mo$^e$chten leben nit Soltten sie nit vmb gon mit
[103v]
Vnd tag / vnd nacht spyelen / vnd rassen
Mitt karten / würfflen / vnd mit brassen Die gantz nacht / vß vnd vß sie sa$^e$ssen Das sie nit schlieffen oder a$^e$ssen Aber man mu$^o$ß gedruncken han
Dann spyel das zündt die leber an
Das man würt dürr / vnd durstes vol Des morgens so entpfyndt mans wol Eyner sicht wie die gu$^o$ten byeren Der ander spüwet hinder die tu$^e$ren
Der drytt eyn varb / hat an sich genomen
Als wer er vß dem grab erst kumen Oder glisßt jnn sym angesicht Glich als vor tag eyn schmidknecht sicht Den koppff hat er also gebyent
Das er den gantzen tag vff gyent
Als ob er flyegen vohen wolt Keiner verdienen mo$^e$cht groß goltt Das er an eyner predig sa$^e$ß Eyn stund / vnd er des schloffs verga$^e$ß
Er würd den koppff schlagen jnn go$^e$ren
Als ob der prediger vff solt ho$^e$ren
Aber jm spyel gar lange zyt Sitzen / acht man des schloffes nüt / Vil frowen die sint ouch so blindt
Das sie vergessen wer sy sint
Vnd das verbieten alle recht Sollich vermischung beider geschlecht Die mit den mannen sitzen zamen Ir zu$^o$cht / vnd gschlechtes sich nit schamen
[104r]
Vnd spielen / rasslen / spat / vnd fru$^o$
Das doch den frowen nit stat zu$^o$ Sie soltten an der kunckel la$^e$cken Vnd nit jm spyel byn mannen sta$^e$cken Wann yeder spielt mit sinem glich
Durfft er des mynder schammen sich
Do Alexanders vatter wolt Das er vmb goben louffen solt Dann er zu$^o$ louffen vast geng was Sprach er zu$^o$ synem vatter das
Billich wa$^e$r / das ich alles da$^e$t
Das mich myn vatter hieß vnd ba$^e$t On zwifel ich gern louffen wolt Wann ich mit künngen louffen solt Man dürfft dar zu$^o$ nit betten mich
Wann ich hett yemans mynen glich
Aber es ist yetz dar zu$^o$ kumen Das pfaffen / adel / burger / frummen Setzen an ko$^e$ppels knaben sich Die jnn nit sint an eren glich
Vor vß die pfaffen mit den leygen
Soltten ir spyel lon vnderwegen Wann sie echt wol betrachten das Ir vffsatz / vnd den alten haß Der Nydthart ist sunst vnder jnn
Der ro$^e$gt sich mit verlust vnd gwynn
Vnd ouch das jnn verbotten ist Keyn spyel zu$^o$ tün zu$^o$ aller frist Wer mit jm selber spyelen kan Dem gwynnt gar selten yemans an
[104v]
Vnd ist on sorg das er verlyer
Oder das man jm flu$^o$ch bo$^e$ß schwu$^e$r Die wile ich aber sagen sol Was stand eym rechten spyeler wol Will ich Virgilium har bringen
Der also redt von selben dingen
Veracht das spyel zu$^o$ aller zytt Das dich nit btru$^e$b der schantlich gytt Dann spyel ist eyn vnsynnig bgyr Die all vernunfft zersto$^e$rt jnn dir
Ir dappfern / hu$^e$ten üwer ere
Das üch das spyel die nit verser Eyn spieler mu$^o$ß han gelt vnd mu$^o$t Ob er verlürt / das han für gu$^o$t / Keyn zorn / flu$^o$ch / schwu$^e$r / vß stossen gantz
Wer gelt bringt / der lu$^o$g wol der schantz
Dann mancher zu$^o$ dem spiel kumbt schwa$^e$r Der doch zür tu$^e$ren vß gat la$^e$r Wer spielt alleyn durch grossen gwynn Dem gat es seltten noch sym synn
Der hat gu$^o$t fryd / wer spielet nitt
Wer spielt der mu$^e$ß vff setzen mitt Wer all ürten besitzen will Vnd su$^o$chen glück vff yedem spyl Der mu$^o$ß wol vff zu$^o$ setzen han
Oder gar dick on gelt heym gon /
Wer dryg su$^e$cht hat / vnd stelt nach mir So werden vnser schwestern vier / Spyl mag gar selten syn on sünd Eyn spieler ist nit gottes fründ
Die spieler sint des tüfels kynd
[105r]
Vnd ist on sorg das er verlyer
Oder das man jm flu$^o$ch bo$^e$ß schwu$^e$r Die wile ich aber sagen sol Was stand eym rechten spyeler wol Will ich Virgilium har bringen
Der also redt von selben dingen
Veracht das spyel zu$^o$ aller zytt Das dich nit btru$^e$b der schantlich gytt Dann spyel ist eyn vnsynnig bgyr Die all vernunfft zersto$^e$rt jnn dir
Ir dappfern / hu$^e$ten üwer ere
Das üch das spyel die nit verser Eyn spieler mu$^o$ß han gelt vnd mu$^o$t Ob er verlürt / das han für gu$^o$t / Keyn zorn / flu$^o$ch / schwu$^e$r / vß stossen gantz
Wer gelt bringt / der lu$^o$g wol der schantz
Dann mancher zu$^o$ dem spiel kumbt schwa$^e$r Der doch zür tu$^e$ren vß gat la$^e$r Wer spielt alleyn durch grossen gwynn Dem gat es seltten noch sym synn
Der hat gu$^o$t fryd / wer spielet nitt
Wer spielt der mu$^e$ß vff setzen mitt Wer all ürten besitzen will Vnd su$^o$chen glück vff yedem spyl Der mu$^o$ß wol vff zu$^o$ setzen han
Oder gar dick on gelt heym gon /
Wer dryg su$^e$cht hat / vnd stelt nach mir So werden vnser schwestern vier / Spyl mag gar selten syn on sünd Eyn spieler ist nit gottes fründ
Die spieler sint des tüfels kynd